Łegitimo erede al trono dopo ła morte del frateo Louis Joseph avegnù el 4 de giugno 1789, el xe sta portà dai rivołusionari insieme ała Fameja Reałe 'ntel casteło de Les Tuiléries. Łì el xe visuo fin al 1792, quando el xe sta ałontanà par esare afidà ałe cure de on serto Simon, on rivołusionario. Questi el doveva educarlo ai prinsipi republicani ma, esendo stato ełetto ała Comune de Parigi, el ga lasà el puteo inprixonà 'nte ła prexon del Tenpio (on'ex-cexa dei tenplari trasformà in prexon), disinteresandose dełe so condision de vita e de sałute.